MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 3478/19.01.2022

**RAPORT DE SPECIALITATE**

la proiectul de hotărâre privind darea în administrare a spațiului în suprafață de 35,64 mp din imobilul situat în Satu Mare, str. Alexandru Ioan Cuza către S.C. Transurban S.A.

1. Prin adresa nr. 59484/23.11.2021 S.C. Transurban S.A, solicită darea în administrare a imobilului situat în Satu Mare, str. Alexandru Ioan Cuza nr. 3.

2. Oportunitate: Potrivit art.108 din OUG nr.57/2019 privind Codul Administrativ, cu modificările și completările ulterioare, bunurile proprietate publică sau privată a unităților administrativ-teritoriale pot fi date în administrare, concesionate, închiriate ori date în folosință gratuită persoanelor juridice fără scop lucrativ, care desfășoară activitate de binefacere sau de utilitate publică.

În situația de față se poate da în administrare către S.C. Transurban S.A imobilul situat în Satu Mare, str. Alexandru Ioan Cuza nr. 3, în suprafață de 35,64 mp, având nr. de inventar 103485 și o valoare de 86.871,30 lei, întrucât în prezent imobilul este utilizat ca dispecerat.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor art.551 pct.7, art.553 alin.(1), art.554 și art.555, art. 866 - art. 870 din Codul civil, art.362 alin.(1) și (3), coroborate cu prevederile art.298- art.300 din O.U.G. nr. 57/2019 privind Codul administrativ.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

Şef Serviciu

Faur Mihaela

Faur Mihaela/ 2 ex.